Üks pere on eriti ärev. Kui kõndida kas või tarust mööda, on mesilased kohe lennuaval uudistamas või tõusevad lendu. Ema ise on mesilaste enda kasvatatud, minu pakutut vastu võtta ei soovinud. Eelmisest aastast oli mul vabalt paarunud tume ema, ostetud kraini järglane ja nüüd tema järglane on ilus kollane. Täiesti puhtatõuline krants. Suvel tuli korje aeg peale ja ei hakanud ma ema taga ajama.  Tal pole isegi märgistust seljakilbikesel. Näinud olen teda ka ainult ühe korra. Nüüd ongi see pere kõik sassi ajanud, ei tea mis teha ja kuidas olla. Ma ei imestaks, kui nad seal pesa teevad (pesa tegema - hauet kasvatama). Selle sama pere peal talvitub teine pere kuuel raamil. Neil on hea soe olla ja liikumisele nad ei reageeri. Nende ema on kollane ja järglased samuti kollased. Ei mingit segadust.